Zašto su zaustavljene Žene u crnom? 11/7/02 - 2002-07-11
Govori Lula Nikijelj, aktivistkinja nevladine anti-ratne organizacije iz Beograda - Žene u crnom.
Lula Nikijelj je aktivistkinja nevladine organizacije Žene u crnom koja djeluje u Jugoslaviji. Nakom prelaska granice koja dijeli BiH od Jugoslavije, njima je danas bilo zanijekano da nastave put prema Srebrenici. Gospođa Nikijelj za Glas Amerike pojašnjava šta se u stvari desilo. L. NIKIJELJ: Žene u crnom su jedna od nastarijih anti-ratnih organizacija u Beogradu i cijelo vrijeme rata na Balkanu imale su kontakt sa ženama u BiH. Kada se desio masakr u Srebrenici odmah je uspostavljen kontakt sa ženama Srebrenice i danas se prvi put pokušalo iz Beograda, odnosno iz Srbije otići u Srebrenicu. Tu je bilo još nekoliko žena iz nekoliko drugih organizacija iz više gradova u Srbiji. Istina, bio je raniji dolazak aktivistkinja Žena u crnom u Srebrenicu, ali iz pravca Sarajeva, sa ženama iz Sarajeva. Ovo je bio prvi pokušaj da se tamo ode direktno iz Srbije. Na granici su nas, kod Ljubovije, detaljno pregledali, ali su se ponašali profesionalno. Medjutim, rekli su nam da sljedi kontrola lokalne policije Republike Srpske, koja nas neće propustiti i, zaista, tako je i bilo. Tamo su nas zaustavile specijalne jedinice policije Republike Srpske, takozvane interventne brigade, kako su nam rekli. Bili su tu i lokalni policajci. Naročito je bio neljubazan Zdravko Pajić koji je bio neki lokalni zapovjednik policije. Tu su bili i policajci UN-a, koji su bili sretni da neko dolazi iz Srbije, ali je taj naš razgovor sa predstavnicima IPTF-a još više razljutio policajce Republike Srpske, koji su rekli - sada vam, baš, nedamo da udjete. Mi se ni tu nismo zaustavili. Zvali smo neke poslanike Bosanskog parlamenta, oni opet predstavnike policije Republike Srpske i na kraju se došlo do nekog Jovičića, za koje sam čula da je on direktno zabranio ulazak. Policajci su nam govorili idite u Preševo i Bujanovac, tamo vam je mijesto. Ja sam danas shvatila da su to ljudi koji podržavaju zločin, koji su bili zapanjeni da iz Srbije dolazi neko ko hoće da, barem, izrazi poštovanje i suosjećanje sa žrtvama Srebrenice. U Srbiji mi pretstavljamo manjinsko mišljenje, jer ovdje već kolaju priče da se Srebrenica nije ni dogodila i zato se ne dozvoljava da dodjemo u Srebrenicu, jer da su nam dozvolili da idemo tamo, morali bi o tome više govoriti.